Ysyry Hordã

Ysyry Hordan (evreoñeꞌẽ: נהר הירדן, Nehar HaYarden ; araveñeꞌẽ: نهر الأردن, nahr al-Urdunn) haꞌe peteĩ ysyry 360 km ipukupáva. 

Opuꞌã Yvyty Antilívanope, Yvyty Hermon ypýpe yvate gotyo, upégui osyry Lívano ñembykuarahyresẽ rupi ñemby gotyo, oike Ihraélpe ha oñemombo Yguasu Galiléa yvate rembeꞌýpe. Pe yguasúgui osẽ Degania jerére, yguasu rembeꞌy ñembýpe, oguereko hape ñemby gotyo ha ojoaju ysyrýpe imbaꞌeguasuvéva ojehekuavóva ipype, Ysyry Yarmuk. Pe pehẽnguépe Hordan-gui oiko tetã rembeꞌy Hordánia ha Ihrael apytepegua, ha upéi Hordánia ha Palehtína retãvore Sihordánia apytepegua, tuicha ombohetavévo ijukyetakue (es: salinidad) ijuru paha peve Yguasu Manohaguépe (es: Mar Muerto). Ijyrape oreko tekoita haꞌéva ipukukue haimete ohopaha tape noñemovãitereíva yvate-ñemby rakamby mbyte rupi.

Ipukukue jepémo saꞌi, Hordan haꞌe ysyry isyryguasuvéva ha tuichavéva Yvy Marangatúpe, Orónteh ndive. Avei haꞌévaꞌekue ojejuhápe heta káso Ñandejára Ñeꞌẽme.

 Manduꞌapy 

 Joajuha okapeguándi 
 Ysyry Hordan ha Yguasu Manohague yvyraꞌanga ha avaaty Teniénte W. F. Lynch (Tetãvore Joajukuéra Armáda) poguypegua rape, ary 1840.

Ñemohenda:Ysyry Ásia pegua